*Projekts*

**Ministru kabineta noteikumu projekta „Grozījumi Ministru kabineta 2012.gada 19.jūnija noteikumos Nr.414 „Valsts atbalsta nodrošināšanas kārtība dalībai starptautiskās sadarbības programmās pētniecības un tehnoloģiju jomās””** **sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta noteikumu projekts „Grozījumi Ministru kabineta 2012.gada 19.jūnija noteikumos Nr.414 „Valsts atbalsta nodrošināšanas kārtība dalībai starptautiskās sadarbības programmās pētniecības un tehnoloģiju jomās”” (turpmāk – projekts) ir sagatavots saskaņā ar:1) *Euro* ieviešanas kārtības likuma 30.panta pirmo daļu;2) Ministru kabineta 2012.gada 27.jūnija rīkojuma Nr.282 „Par Koncepciju par normatīvo aktu sakārtošanu saistībā ar eiro ievešanu Latvijā” 7.1.apakšpunktu;3) Latvijas Nacionālā *euro* ieviešanas plāna (apstiprināts ar Ministru kabineta 2013.gada 4.aprīļa rīkojumu Nr.136) 1.pielikuma J2.2.2.apakšpunktu;4) Ministru kabineta 2013.gada 29.maija rīkojuma Nr.212 „Par tiesību aktu grozījumu virzību saistībā ar *euro* ieviešanu Latvijā” 1.1. un 1.5.apakšpunktu. |
| 2. | Pašreizējā situācija un problēmas | Ministru kabineta 2012.gada 19.jūnija noteikumu Nr.414 „Valsts atbalsta nodrošināšanas kārtība dalībai starptautiskās sadarbības programmās pētniecības un tehnoloģiju jomās” (turpmāk – noteikumi) 20.punkts nosaka projektā iesaistītā personāla atalgojuma likmes, neskaitot darba devēja valsts sociālās apdrošināšanas obligātās iemaksas, projekta zinātniskajam vadītājam, projekta galvenajiem izpildītājiem un projekta izpildītājiem. Attiecīgi noteikumu 21.punkts nosaka maksimāli pieļaujamo atbalsta apmēru vienam projektam, t.i., 500 00 latu. Savukārt noteikumu 28.punkta ievaddaļā noteikts, ka, lai nodrošinātu dalību *COST* akcijā, ministrija piešķir finansējumu atbilstoši pieprasījumam izdevumu segšanai, kas nav vairāk kā 1500 latu gadā. Noteikumu 2.pielikuma tabulā ir lietots saīsinājums „Ls”.Ņemot vērā minēto, un to, ka ar 2014.gada 1.janvāri Latvijā plānots ieviest *euro,* ir nepieciešams veikt grozījumus noteikumos. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Projekta mērķis ir pielāgot noteikumu 20.punktā noteiktās projektā iesaistītā personāla atalgojuma likmes, neskaitot darba devēja valsts sociālās apdrošināšanas obligātās iemaksas, kas ir izteiktas latos, ieviešanai *euro*. Papildus minētajam ir pielāgojams noteikumu 21.punktā minētā maksimāli pieļaujamā atbalsta apmērs vienam projektam, kas ir izteikts latos, ieviešanai *euro.*  Pielāgojams ir arī noteikumu 28.punkta ievaddaļā noteiktais piešķiramais finansējums izdevumu segšanai dalībai *COST* akcijās, kas ir izteikts latos, ieviešanai *euro.* Precizējams ir arī noteikumu 2.pielikuma, aizstājot saīsinājumu „Ls” ar vārdu *„(euro)”.* Projekts sagatavots atbilstoši *Euro* ieviešanas kārtības likuma 6.pantam (skaitliskā vērtība latos ir aizstāta ar skaitlisko vērtību *euro)*, konvertējot to atbilstoši neatsaucami fiksētam *euro* maiņas kursam, ko saskaņā ar Līguma par Eiropas Savienības darbību 140.panta 3.punktu Eiropas Savienības Padome noteikusi latu apmaiņai pret *euro* (EUR 1 = LVL 0,702804) (pielikums).Aprēķina rezultātā netiek radīta ietekme uz valsts budžetu, un tiesību norma, kurā skaitliskā vērtība ir izteikta *euro*, nav personai nelabvēlīgāka par sākotnējo tiesību normu, kurā skaitliskā vērtība ir izteikta latos. |
| 5. | Projekta izstrādē iesaistītās institūcijas | Izglītības un zinātnes ministrija. |
| 6. | Iemesli, kādēļ netika nodrošināta sabiedrības līdzdalība | Sabiedrības līdzdalība projekta izstrādē netika nodrošināta, jo projekts nemaina pastāvošo tiesisko regulējumu pēc būtības.  |
| 7. | Cita informācija | Nav. |

Anotācijas II, III, IV, V, VI un VII sadaļa – projekts šīs jomas neskar.

##### Izglītības un zinātnes ministrs V.Dombrovskis

Vizē:

Valsts sekretāre S.Liepiņa

05.09.2013 10:56

476

Depkovska, 67047772,

Anita.depkovska@izm.gov.lv